সম্প্রতি যুক্তফ্রন্ট এবং গণফোরামের ড. কামাল হোসেনের সঙ্গে ঐক্য গড়তে চাইছে বিএনপি; যা ‘জাতীয় ঐক্য’ নামে পরিচিতি পাচ্ছে। এই ঐক্যের জন্য অনানুষ্ঠানিক একাধিকবার বৈঠক হয়েছে। তবে ড. কামাল এবং যুক্তফ্রন্ট নেতাদের নানা শর্তে আটকে আছে এই প্রক্রিয়া। কামাল হোসেন বিএনপিকে দেড় যুগের মিত্র জামায়াতকে ছেড়ে দেয়ার কথা বলেছেন। এছাড়া যুক্তফ্রন্ট তিনশ আসনের মধ্যে ১৫০ আসন চাইছে। এসব দাবি মেনে নেয়া হবে কি না- সে বিষয়ে সুস্পষ্ট কিছু না বললেও গত শনিবার নয়াপল্টনে দলের কেন্দ্রীয় কার্যালয়ে এক আলোচনা সভায় বলেন, ‘তাদের কিছু দাবি থাকতে পারে। কোন ভালো কিছুর জন্য তো কিছু না কিছু ছাড় দিতে হবে। আমরা বিশ্বাস করি অতি দ্রুত জাতীয় ঐক্য হবে। সমস্ত জাতি ঐক্যবদ্ধ হয়ে স্বৈরাচারী সরকারকে হটাবে।’